cyanic-selkie/wikianc huggingface dataset:
Namsos’ historie
Ole Gunnerius Olsen
Ole Gunnerius Olsen kom flyttende til Namsos i 1847. Han bestemte seg for å bli boende i byen. Han satte opp en svær bygård i Namsos. Den lå like ved kirka. Olsen hadde tidligere arbeidet som forretningsmann i Kristiansund, Molde og Hamburg. Han hadde en suksessfull karriere som trelasthandler fra 1847 til 1857. Sagbruket skapte mange arbeidsplasser i byens vanskelige startfase. Den økonomiske krisen som kom rundt 1857 rammet Ole G. Olsen hardt. Han måtte legge ned sagbruket og selge skogeiendommene. Han solgte skogeiendommene sitt til et belgisk firma, Van Severen. Han forpliktet seg ikke til å drive trelastvirksomhet i Namdalen.
Olsen prøvde seg nå på å drive nye virksomheter uten at det lyktes spesielt godt. Olsen kjøpte flere eiendommer som han tapte penger på. Han kjøpte seg også skip som ble utsatt for uhell. I 1858 startet han et glassverk i Namsos. Glasshytta blåste ned i en storm i januar i 1858. Etter hvert ble tapene så store at han gikk konkurs i 1867.
Han brukte resten av livet sitt på å betale det han skylte kreditorene. Ole G. Olsen ble også beskyldt for uhederligheter. Han gikk rettens veg for å bli renvasket. Rettssakene pågikk i tre år. I 1869 ble han frikjent i overretten. Da han ble frikjent heiste folk i Namsos flaggene sine. Olsen var også en tid bestyrer på Bangdalsbruket og ved en større bedrift i Kristiania. I en periode eide Olsen Haviggården på Bjørum. Han satte opp den store hovedbygningen på gården. Ole Gunnerius Olsen døde i 1881.
Agostino Casaroli
Agostino Casaroli (født 24. november 1914 i Castel San Giovanni, Piacenza i Italia, død 9. juni 1998 i Roma) var en av Den katolske kirkes kardinaler, og var tilknyttet Den romerske kurie. Han var Pavestolens kardinalstatssekretær 1979–1990.
Han ble kreert til kardinal i 1979 av pave Johannes Paul II, med Santi XII Apostoli som tittelkirke.
Episkopalgenealogi
Hans episkopalgenealogi er:
Leonardo Sandri
Leonardo Sandri (født 18. november 1943 i Buenos Aires i Argentina) er en av Den katolske kirkes kardinaler og erkebiskop tilknyttet den romerske kurie som prefekt for Kongregasjonen for Østkirkene.
Bakgrunn
Leonardo Sandri er sønn av Antonio Enrico Sandri og Nella Righi. Han studerte ved Det pavelige universitet Gregoriana i Roma, dwr han ble doktor i kanonisk rett, og senere ved Det pavelige diplomatiske akademi.
Prest
Leandri ble presteviet av erkebiskop Juan Carlos Aramburu den 2. desember 1967, og ble hans sekretær.
I 1974 gikk han inn i Den hellige stols diplomatiske korps.Foruten i Vatikanet tjenestegjorde han først ved Den hellige stols representasjoner i Madagaskar og USA.
Erkebiskop
Den 22. juli 1997 utnevnte pave Johannes Paul II ham til titularerkebiskop av Aemona og til apostolisk nuntius i Venezuela. Han ble bispebiet av kardinalstatssekretær Angelo Sodano den 11. oktober samme år. Medkonsekratorer var kardinal Juan Carlos Aramburu, pensjonert erkebiskop av Buenos Aires, og erkebiskop Giovanni Battista Re, substitutt ved Statssekretariatet. Han var den første argentiner som fikk tittelen apostolisk nuntius.
Etter to år som nuntius til Venezuela, ble han 1. mars 2000 nuntius til Mexico. I den korte tiden han hadde dette oppdraget var det hans oppdrag å tøyle de meksikanske biskoper fra å engasjere seg i politiske saker. Senere i 2000 ble han substitutt ved Statssekretariatet i Vatikanet.
Han ble den 9. juni 2007 gjort til pro-prefekt for Kongregasjonen for Østkirkene. Han ble prefekt i og med sin elevasjon til kardinal.
Kardinal
Den 17. oktober 2007 bekjente pave Benedikt XVI at Sandri ville bli kreert til kardinal ved et konsistorium den 24. november samme år, da fikk han Santi Biaggio e Carlo ai Catinari som titteldiakonia.
Sandri besøkte Det hellige land i februar 2008. I april 2009 klaget han over at så mange kriste emigrerer fra regionen på grunn av konfliktene og de problemer de står overfor. I 2014 krevde han opphør av at kristne i Irak og Syria tvinges til å flytte vekk; han at at mer en 100.000 kristne hadde flyttet fra sine hjem i irakl og «nå vandrer til Erbil under umulige omstendigheter».
Episkopalgenealogi
Hans episkopalgenealogi er:
UML (andre betydninger)
UML har flere betydninger:
Hveragerðisbær
Byen Hveragerði ligger tett inntil et par fjell i Árnessýsla, Núpafjall (med den slyngete veien ned Kambar) og Reykjafjall. Den ligger ved Þjóðvegur 1 rundt 15 km vest for Selfoss og 10 km nord for Þorlákshöfn. Byen skuer ut over lavlandet som er dannet rundt Ölfusá. Østenfor byen renner elva Varmá, og den danner kommunegrensen til Sveitarfélagið Ölfus.
Tettstedet ble først dannet etter 1930, da stedet fikk et meieri. Stedet var fram til 1946 en del av Ölfushreppur (nå Sveitarfélagið Ölfus) da en liten del ble skilt fra og dannet Hveragerðisbær. Som navnet tilsier (hver betyr «varm kilde») er det en del varmt vann i kommunen, og lenge har gartnerier og drivhus vært den største inntektskilden og næringsveien.
Ordfører er Aldís Hafsteinsdóttir.
Chris Carmack
Chris Carmack (født 22. desember 1980 i Washington, D.C.) er en amerikansk skuespiller og tidligere modell.
Etter endt eksamen studerte Carmack ved New York University (NYU) og fikk senere en grad ved Tisch School. Han forlot NYU etter at han ble oppdaget av en modellspeider og han besluttet å begynne med modellyrket. Hans utseende var nøyaktig det Bruce Weber søkte for stykket Abercrombie & Fitch.
Etter å ha bodd to år i New York City bestemte Carmack seg for å flytte til Los Angeles og fordypte seg i skuespill og teater. Han er kjent for et globalt publikum som karakteren «Luke» på den første sesongen av TV-serien The OC. I 2005 ble Carmack modell for Ezra Fitch. I 2006 fikk han sin scenedebut i London i en sjelden nyoppsetning av Tennessee Williams' Summer and Smoke. Dette skuespillet var ikke blitt satt opp i London på 55 år.
I 2006 spilte Carmack i filmen Lovewrecked sammen med Amanda Bynes og Jonathan Bennett, og han fortsatte med å spille på forskjellige teaterscener rundt om i New York og London. Fra 16. mars til 21. mai 2006 spilte Carmack hovedrollen i Mr. Sloane, som ble satt på Laura Pels Theatre.
Hveteøl
Hveteøl er øl som er brygget med en viss andel hvetemalt ved siden av byggmalt. I Tyskland kreves et hveteinnhold på minimum 50%. Brygging av øl på hvete går tilbake til oldtida; kanskje tilbake til tider da korn ikke ble dyrka i renkultur, men flere sorter i blanding.
De aller fleste hveteøl er overgjæret og ufiltrert. De har derfor bunnfall, og tappa i glass får de en blakk, lys farge. Hveten gir en generelt lysere farge enn bygg.
I Tyskland og flere andre land benevnes hveteøl med adjektivet «hvit» (weissbier, witbier). Opprinnelsen til karakteristikken er usikker, men den kan stamme fra den tida da undergjæra øltyper begynte å ta over markedet på 1800-tallet, og «hvitt øl» dermed ble en betegnelse på alt overgjæra øl – overgjæring gir et hvitere skum enn undergjæring. En annen forklaring er at weiss er en sørtysk dialektform av Weizen (hvete).
Det mest tradisjonelle hveteølet får ettergjæring på flaske med samme gjærstamme som hovedgjæringa (overgjæring), slik at det danner seg en ring av skum og avfallstoffer i flaskehalsen. En del større bryggerier som framstiller øl for et stort marked, filtrerer ølet før tapping på flaske og tilsetter en undergjærende stamme for ettergjæringa. Dermed unngås skum på flaskene, ettergjæringa foregår over lengre tid ved en lavere temperatur, ølet tåler lengre lagring og det utvikles mer kullsyre.
Fordi overgjæra øl normalt har kort holdbarhet, er det ganske vanlig å pasteurisere ølet når ettergjæringa er ferdig. Dermed ødelegges en del smaksstoffer og næringsstoffer. Et alternativ til full pasteurisering er å ettergjære på tank og filtrere vekk gjæren. Deretter desinfiseres gjæren, før noe av den føres tilbake til ølet før tapping. På den måten oppnår en et øl med god holdbarhet, som i smak og næringsinnhold tilsvarer et tradisjonelt hveteøl.
Vittoria
Vittoria kan referere til:
Hveteøl
Hveteøl i ulike land
I Tyskland skiller en mellom de uklare hefeweizen («gjærhvete») og kristallweizen, som er et lyst, helt klart hveteøl som er filtrert. Sør-Tyskland (Bayern og Baden-Württemberg) er kjerneområdet for weissbier i Tyskland, men fra Berlin kommer det kjente Berliner Weisse og i Goslar og Leipzig finnes det langt mindre kjente Gose. Hefeweizen er som oftest lyse, men mørke typer forekommer også – helt ned til schwarze Weisse. Berliner Weisse har lav alkoholstyrke; vanlige weissbier har middels styrke, mens noen av de mørke kan være ganske sterke.
I Belgia brygges det øl med umalta hvete; disse benevnes witbier eller bière blanche. Et særtrekk for disse er de som regel er krydret, ofte med koriander og appelsinskall. Også det kjente lambic inneholder en viss prosent umalta hvete.
Servering
Hveteøl blir i Tyskland servert i høye, slanke, svungne glass for at kullsyreperlene skal ha en lang veg opp til overflata og holde ølet friskt og sprudlende. Glassa blir skylt i kaldt vann før tapping for å redusere skumdannelsen. Weissbier gjelder som et typisk sommerøl, og serveres kaldt. Kristallweizen serveres ved 7 – 8°C; hefeweizen ved 8 – 10°. Sterkere mørke sorter bør være noe mer temperert.
Mange steder serveres weissbier med ei skive sitron. Skikken er omstridt blant ølkjennere – noen mener at det er en levning fra tida da det gjaldt å kamuflere smaken på et dårlig øl. Enkelte steder, særlig i Bayern, has også gjerne noen riskorn i glasset for å få ølet til å perle enda mer.
Helseeffekt
Ny forskning kan tyde på at alkoholfritt hveteøl har positiv effekt på idrettsutøveres helse innen enkelte idrettsgrener, men at denne effekten er knyttet til polyfenoler. Disse finnes i planter som fargestoff, garvestoff og smakstoffer. Det er videre påvist at polyfenolene påvirker immunreaksjoner, og at disse er forhøyet for blant annet maratonløpere etter konkurranser. Polyfenolene kan da senke immunreaksjonene.
De påviste effektene kan bli motvirket hvis ølet er alkoholholdig, og i det kvantum som ble brukt i undersøkelsen (1,5 liter øl) vil et alkoholholdig øl medføre en vesentlig helserisiko om inntaket kombineres med daglige treningsøkter.
Sjømannshjemmet i Stavanger
Sjømannshjemmet i Stavanger ble oppført i Øvre Strandgate 92 i 1879. Sjømannshjemmet ble bygget i Sveitserstil av arkitekt Henrik Nissen fra Kristiania. Bygget ble oppført med bidrag fra Stavanger Søemandsforening og bestod opprinnelig av 24 familieleiligheter. Gjennom sin medvirkning ved oppførelsen av Sjømannshjemmet i 1876 og børsbygningen i Kirkegaten 1878 var Lars Berentsen kommet i kontakt med arkitekt Henrik Nissen i Kristiania. Det var derfor nærliggende å vende seg til ham når han nå aktet å bygge en representativ villa på løkke nr. 8, senere Breidablikk.
I 1933 bygget man nytt Sjømannshjem i modernistisk funksjonalisme, med Valdemar Scheel Hansteen som arkitekt.
Joseph Daul
Joseph Daul (født 13. april 1947 i Strasbourg) er en fransk konservativ politiker og medlem av Europaparlamentet. Han tilhører UMP og Det europeiske folkepartiet.
Lillehammer bru
Lillehammer bru er ei veibru på europavei 6 i Lillehammer kommune i Innlandet. Brua krysser Gudbrandsdalslågen mellom Vingnes og Lillehammer. Brua er 543 meter lang, med lengste spenn 54 meter. Den ble åpnet i 1984.
Joseph Daul
I juli 2004 ble han valgt til formann for landbrukskomitéen i det europeiske parlamentet.
Han har vært borgermester i Pfettisheim (Bas-Rhin) siden 1989, og har mottatt flere utmerkelser; blant annet er han ridder av Æreslegionen.
I januar 2007 ble han valgt til formann for Det europeiske folkepartiet, den største fraksjonen i parlamentet, som følge av at Hans-Gert Pöttering ble valgt til parlamentspresident.
Daul snakker flytende fransk og tysk.
Idrettslaget Hei
Idrettslaget Hei, gjerne omtalt som Hei eller IL Hei, er et fleridrettslag på Heistad i Porsgrunn. Klubben ble stiftet 13. mai 1931. I 2006 hadde klubben rundt 1200 medlemmer, og aktivitetsgrupper innen fotball, håndball, turn og ski.
Klubben arrangerer egen idrettsskole, og har aktiviteter for voksne gjennom turn, som for eksempel «Gla Gym», egen bingo og aerobic. Klubbens A-lag i fotball for herrer rykket opp til 4. divisjon i 2010. Laget ledes nå av Brede Halvorsen. Klubbens B-lag ligger i 5. divisjon fotball for menn 2017 og ledes av Kai Pedersen.
Catalonia rundt 2015
Catalonia rundt 2015 er den 95. utgaven av sykkelrittet Catalonia rundt. Det blir arrangert fra 23. mars til 29. mars 2015 i Catalonia i Spania. Rittet er det 5. arrangementet på UCI WorldTour 2015. Sammenlagtvinner ble australske Richie Porte fra Team Sky. 2014-vinner Joaquim Rodríguez skulle egentlig forsvare seieren, men kom aldri til start på grunn av et magevirus.
Therese Aune
Therese Aune (født 3. mai 1987 i Oslo) er en norsk sanger og låtskriver. Aune albumdebuterte i 2012 med albumet Billowing Shadows, Flickering Lights, og har opptrådt på flere store festivaler blant andre Slottsfjellfestivalen og by:Larm. Høsten 2008 ble hun kåret til Ukas Urørt og låten «Chameleon» ble hyppig spilt på NRK P3. Etter hennes opptreden på bylarm 2008 ble Aune som en av tre norske artister booket til den islandske festivalen Iceland Airwaves.
Aune har gått musikklinja på Foss videregående skole, og begynte i 2008 på jazzlinja ved Musikkonservatoriet i Trondheim.
Therese Aune ble våren 2012 signert på det norske indielabelet Riot Factory som ga ut debutalbumet hennes november 2012.
Hun skrev musikken til TV-serien Nudes som gikk på NRK i 2019. For musikken vant hun Gullruten 2020 i klassen beste originalmusikk. Hun ble nominert til Gullruten 2023 i samme klasse for musikken til NRKs dokumentarfilm .
V-motor
En V-motor er en vanlig motortype for stempelmotorer. Stemplene er plassert slik at de danner en V når motoren sees langs veivakselen. V-konfigurasjonen reduserer motorens lengde og vekt sammenliknet med en tilsvarende rekkemotor.
I 1896 patenterte Karl Benz sin første stempelmotor med horisontalt plasserte stempler. Vanligvis vil hvert par med stempler fra hver sylinderbank dele én rådepinne på veivakselen, enten ved mester/slave-råder eller ved to ordinære råder side ved side. Noen anser dette som et kjennetegn ved en «ekte» V-motor, og deler flate motorer inn i boksermotorer, som ikke deler rådepinner på denne måten, og 180° V-motorer som deler pinnene. På den annen side har flere viktige V-twin-motorer to rådepinner. I Tyskland anses alle disse motorene for boksermotorer.
Det brukes forskjellige V-vinkler i forskjellige motorer; avhengig av antallet sylindre vil det være vinkler som fungerer bedre enn andre med hensyn til stabilitet. Smale vinkler kombinerer noen av fordelene med V-motoren og rekkemotoren (hovedsakelig når det gjelder kompakthet], men også noen av ulempene. Dette konseptet ble lenge brukt av Lancia, og brukes i dag av blant annet Volkswagen.
Noen V-konfigurasjoner er velbalanserte og behagelige, mens andre er mindre behagelige enn en tilsvarende rekkemotor. Med optimal vinkel har en V16-motor jevn tenning og eksepsjonell balanse. En crossplane V8-motor kan balanseres med motvekter på veivakselen, liknende de som brukes i en sekssylindret rekkemotor. V12-motorer, som i bunn og grunn er to rekkemotorer med seks sylindre satt sammen, har alltid jevn tenning og god balanse, uavhengig av vinkel. Andre, som V2, V4, V6, flatplane V8 og V10, har økte vibrasjoner, og krever som regel balansevekter.
Det er vanlig for V-motorer å beskrives som V#, hvor # er antallet sylindre:
Filament
Filament (fra latinsk filum - tråd) er trådformede strukturer.
Vingnesbrua
Vingnesbrua er ei veibru i Lillehammer kommune i Innlandet. Brua krysser Mjøsa mellom Vingnes og Lillehammer. Den ble bygd i 1934 og er 816 meter lang, med lengste spenn 67 meter. 22. april 1940 (rundt kl. 04:00) ble Vingnesbrua sprengt av norske ingeniørsoldater i et forsøk på å forsinke den tyske invasjonen, men brua ble senere gjenoppbygd.
I mars 2017 bestemte kommunestyret i Lillehammer at brua skulle stenges for biltrafikk og bli en gang og sykkelvei fra 12. mai 2017. Trafikken over Mjøsa/Gudbrandsdalslågen ved Lillehammer går nå over den nyere Lillehammer bru, som er del av Europavei 6, E6.
I september 2020 begynte utplassering av en kunstinstallasjon med kopier av benker fra steder i verden som ligger omtrent langs en tenkt linje rundt jorda forlenget i begge retninger fra brua.
John Lyngs regjering
John Lyngs regjering var en borgerlig koalisjonsregjering i Norge med Høyre, Kristelig Folkeparti, Senterpartiet og Venstre på ministerpostene. Regjeringen etterfulgte Einar Gerhardsens tredje regjering 28. august 1963, som måtte gå av på grunn av mistillitsforslag reist på grunn av ulykken i Kings Bay på Svalbard.
I forbindelse med regjeringens tiltredelseserklæring la nå stortingsrepresentant Einar Gerhardsen på vegne av Arbeiderpartiets stortingsgruppe en moterklæring. Nils Hønsvald i Arbeiderpartiet la deretter frem et forslag om regjeringen burde følge Arbeiderpartiets politikk. Statsminister John Lyng stilte som følge av dette kabinettsspørsmål. Statsministeren presiserte videre at regjeringen ville søke avskjed også hvis den fikk såkalt negativt flertall mot seg. Videre uttalte statsminister Lyng at Sosialistisk folkeparti ville støtte Arbeiderpartiets utenrikspolitikk ved å stemme for Arbeiderpartiets erklæring. Stortingsrepresentant Finn Gustavsen i Sosialistisk folkeparti avga da en egen erklæring om at Arbeiderpartiets politikk var å foretrekke. Stortingsrepresentant Per Borten tok mot slutten av debatten opp et tredje forslag på vegne av de fire regjeringspartiene til støtte for regjeringen Lyng.
Ved voteringene i Stortinget 20. september 1963 mellom de tre forslagene (fra Arbeiderpartiet, fra Sosialistisk folkeparti og på vegne av regjeringspartiene) oppnådde ingen av dem flertall. Forslagene fra Arbeiderpartiet og regjeringspartiene fikk samme stemmetall: 74 stemmer for forslaget og 76 mot, mens forslaget fra SF kun fikk to stemmer for.
Regjeringen søkte deretter avskjed som følge av statsminister Lyng på forhånd at hadde sagt at regjeringen ville gå av dersom de to forslagene mot regjeringen fikk flertall.
Regjeringen gikk av 25. september 1963 og ble etterfulgt av Einar Gerhardsens fjerde regjering.
De mer langsiktige konsekvensene av denne regjeringsdannelsen var imidlertid at den borgerlige siden innen politikken viste at de var i stand til å danne regjering sammen, og dette var en medvirkende årsak til dannelsen av Borten-regjeringen to år senere.
Stefan Mross
Stefan Mross (født 26. november 1975 i Traunstein) er en tysk musiker og programleder for TV-program. Han spiller trompet og synger sammen med sin kone Stefanie Hertel.
Peters gjerninger
Peters gjerninger er et apokryfisk skrift fra oldkirken, skrevet på gresk i ca. 190-200, enten i Roma eller i Lilleasia. Det tilhører de apokryfe apostelgjerningene, en sjanger som skildrer de kristne apostlenes liv og gjerninger i tiden etter det som skildres i Bibelens skrift Apostlenes gjerninger.
Stefan Mross
Stefan Mross ble oppdaget som 13-åring. 14 år gammel vant han Grand Prix der Volksmusik for Østerrike med sangen Heimwehmelodie. 19 år gammel fikk han andreplass i samme konkurranse i 1994 med Ein Lied für jeden Sonnenstrahl som han fremførte sammen med Stefanie Hertel.
Peters gjerninger
Fortellingen begynner i Roma, når Paulus forlater byen for å dra på en misjonsreise til Spania. I hans fravær forleder trollmannen Simon Magus den kristne forsamlingen i Roma. Peter reiser fra Jerusalem til Roma og overvinner flere hindre og overbeviser frafalne før han kan konfrontere Simon Magus og beseire ham. Peters reise og kamp mot Simon og hans beskyttere omfatter kapitlene 5 til 32. I kapittel 33-34 forkynner Peter i byen, og overbeviser flere kvinner om kyskhet.
Stefan Mross
Fra 2005 har han vært programleder for sommerprogrammet Immer wieder sonntags på ARD. I tillegg har han og kona en karriere som musikere. Mross har gitt ut en rekke plater.
Peters gjerninger
Kapitlene 35-40 åpner med Peters flukt ut av byen for å unngå forfølgelse. På veien møter han Kristus, og spør ham «Herre, hvor går du?» – et sitat som i sin latinske form «Quo vadis, domine?» er utgangspunktet for den polske forfatteren Henryk Sienkiewicz roman Quo vadis (1896). Da Peter får høre at Kristus er på vei til Roma for å bli korsfestet, vender også Peter tilbake til byen for å bli dømt og henrettet. I teksten forklarer Peter også hvorfor han ønsker å bli korsfestet med hodet ned: Det 41. og siste kapitlet i teksten forteller om en engel som oppsøker keiser Nero og skremmer ham til å avstå fra videre kristenforfølgelser.
Verket er ikke bevart i sin helhet, og det er noen forskjeller mellom greske og latinske manuskripter. Teksten er oversatt til norsk i antologien Tidligkristne apokryfer, 2011.
Giovanni Maria Nanino
Giovanni Maria Nanino (ca. 1544 – 1607) var en italiensk sanger, kapellmester og komponist innen romerskolen.
Liv og virke
Nanino fikk sin musikalske utdannelse som korgutt ved domkirken i Vallerano og ble deretter Palestrinas elev i Roma. Fra 1571 var Nanino kapellmester ved Santa Maria Maggiore og 1575 ved San Luigi de'Francesci. To år senere ble han tenorsanger ved det sixtinske kapell og avanserte til kapellmester i 1604.
I likhet med sin yngre bror Giovanni Bernardino var han en svært innflytelsesrik lærer, selv om påstanden om at han og broren grunnla den første offentlige musikkskole i Roma er tvilsom. Til Giovanni Marias elever, som han til dels underviste sammen med broren, hører Felice Anerio, Gregorio og Domenico Allegri, Vincenzo Ugolini, Antonio Cifra, Domenico Massenzio, Paolo Agostini og Alessandro Costantini.
Nanino skrev en del madrigaler, motetter og andre kirkemusikalske og verdslige verk. Til forskjell fra broren, som etterhvert frigjorde seg fra den romerske tradisjonen, skrev Nanino i Palestrinas tradisjon. Enkelte av Giovanni Maria Naninos verk hørte til det faste repertoaret i Romas musikkliv lenge etter komponistens død.
William Baldwin
William Baldwin (født 21. februar 1963 i Massapequa i New York i USA) er en amerikansk skuespiller som er mest kjent for sine hovedroller i filmer som Flatliners fra 1990 og Backdraft fra 1991.
Baldwin er broren til skuespillerne Alec, Daniel og Stephen. De blir noen ganger kollektivt kjent som Baldwin brothers. Baldwin ble oppdratt i en katolsk familie av både irsk, engelsk og fransk avstamming. Han ble utdannet ved Berner High School og Binghamton University og han har en grad i statsvitenskap og er kjent for sin støtte og sine bidrag til Binghamton's wrestling team.
Før han startet opp sin karriere som skuespiller jobbet han som modell. Baldwin hadde hovedrollen sammen med Cindy Crawford i filmen Fair Game som ble publisert i 1995. Han har vært med i over 40 filmer, men han har ikke hatt mange ledende roller i disse filmene. Han ble godt mottatt med sin birolle i 2005-filmen The Squid and the Whale. I det siste har han spilt sammen med stjerner som Donald Sutherland i TV-serien Dirty Sexy Money som i USA går på kanalen ABC. I denne serien spiller han Donald Sutherlands eldste sønn Patrick Darling IV.
Ullensvang (1838–2019)
Ullensvang var en herredskommune i Hordaland. Den grenset i nord mot Granvin og Ulvik, i øst mot Eidfjord og Vinje, i sør mot Odda, og i vest mot Kvinnherad og Jondal. Over Hardangerfjorden i nordvest ligger Kvam. 1. januar 2020 ble kommunen slått sammen med Odda og Jondal til én kommune. Kommunenavnet ble Ullensvang, og kommuneadministrasjonen ble lagt til Odda.
Kommunevalget 2015
Ved kommunevalget i 2015 var det 2617 stemmeberettigede i Ullensvang. Det ble avgitt 1690 stemmer, d.v.s 64,8 prosent. Kommunestyret har 21 representanter. I perioden 2015-2019 er seks partier representert:
Solfrid Borge (Sp) er ordfører og Kåre Grønsnes (SV) er varaordfører.
Kilde: Regjeringen.no - kommunevalget 2015
Tusenårssted
Kommunestyret gjorde vedtak om flere tusenårssteder, men et hovedsted, som er Utne sentrum. Statens vegvesen har opprustet sentrum og kaiområdet, og markeringen av tusenårsstedet, en skulptur, er satt opp. Skulpturen er utformet av kunstneren Ingunn van Etten og står på kaien. Den ble avduket sommeren 2007.
Krka (Kroatia)
Krka er en elv i Dalmatia i Kroatia med en lengde på omtrent 73 km, kjent for sine mange fossefall. Den har sitt utspring nær grensen til Bosnia-Hercegovina ved foten av fjellet Dinara. Elven renner forbi Knin i indre Dalmatia mot sør, og renner ut i Prokljansjøen (Prokljansko jezero) nær Skradin.
Før den munner ut i Adriaterhavet danner elven det vakre fossefallet Skradinski Buk, som er en del av Krka nasjonalpark. Andre kjente steder på elven er øya Visovac med Visovac kloster, beliggende i Visovacsjøen (Visovačko jezero) i Krka nasjonalpark, samt Krka kloster som også befinner seg i nærheten av elva.
Ole H. Bremnes
Ole Hagbart Bremnes (født 11. november 1930 i Kvæfjord, død 9. mars 2018 ) var en norsk dikter og skolemann bosatt i Svolvær. Han var far til musikerne Kari Bremnes, Ola Bremnes og Lars Bremnes.
Blant utgivelsene av diktene hans var Ord fra en fjord (1992), som barna Kari, Ola og Lars Bremnes har sunget og gitt ut på plate. På denne platen finnes blant annet sangene Grågåsa og Folk i husan. Han skrev også tekster til forestillingen Bak hundrede Mile for Festspillene i Nord-Norge i 1993, basert på diktningen til Knut Hamsun.
Carminda
Carminda er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Middelsstore, brune sommerfugler. Bakvingens ytterkant er bølgete. Forvingens underside er brungul, uten eller med en ganske liten øyeflekk. Bakvingens underside er brunspraglete med to svært uregelmessige, brune tverrbånd og noen små øyeflekker langs ytterkanten.
Ramzi Yousef
Ramzi Ahmed Yousef eller Ramzi Mohammed Yousef (arabisk رمزي يوسف; født 20. mai 1967) er en pakistansk islamist som blant annet var innblandet terrorangrepet mot World Trade Center 26. februar 1993. Yousef sto også bak Bojinka-plottet i 1995.
Carminda
Utbredelse
Slekten er bare kjent fra Brasil.
Systematisk inndeling
Disse artene har ofte blitt regnet til slekten Moneuptychia, men slekten har vist seg å være godt skilt fra denne (Dias 2011).
Ramzi Yousef
Han er utdannet ingeniør.
Familie
Han er nevø av Khalid Sheikh Mohammed som ble fanget i 2003 og overført til fangeleiren på Guantanamo i 2006.
Slaget ved Trebia
Slaget ved Trebia var et betydelig slag i den andre punerkrigen som ble utkjempet mellom de karthagenske styrkene til Hannibal og den romerske republikk i 218 f.Kr.
Fuji T-3
Fuji T-3 er et japansk treningsfly. T-3 er basert på KM-2 som var en videreutvikling av det amerikanske treningsflyet T-34 Mentor.
Slaget ved Trebia
Opptakt
Hannibal startet den andre punerkrigen i 219 f.Kr. ved å angripe den romerske allierte byen Sagentum i dagens Spania. Etter at han tok byen, marsjerte han mot Italia med rundt 40 000 mann og flere dusin krigselefanter. Han fulgte en rute i innlandet og krysset Alpene. Han mistet store deler av sine styrker, men kom seg over fjellene og vant et lite slag ved elven Ticinus.
Fuji T-3
Fuji T-3 har vært brukt for grunntrening av piloter for det japanske flyvåpenet, men er nå erstattet av Fuji T-7. De siste T-3 ble pensjonert 23. april 2007.
Slaget ved Trebia
Opptakt
Forferdet av det tidlige tilbakeslaget ved Ticinus beordret det romerske senatet konsulen Tiberius Senoronius, som var stasjonert på Sicilia, om å forsterke den romerske generalen Publius Cornelius Scipio, som ble såret ved Ticinus. Hannibal klarte å jage ham tilbake etter noen kløktige manøvrer, da han hadde plassert seg på den veien mellom Placentia og Arminum som Sempronius måtte følge for å slutte seg til Scipio. Han erobret så Clastidium hvor han skaffet seg store mengder med forsyninger til sine menn.
Men disse forsyningene kom ikke uten tilbakeslag. Sempronius klarte å komme seg rundt Hannibals flanke og slutte seg til sine våpenbrødre i leiren nær elven Trebia. Hannibal hadde nå ikke noe annet valg enn å kjempe mot begge konsulene og han satte derfor i gang med å lokke Sempronius, som Hannibal visste hadde en tendens til å handle for raskt og impulsivt, til et feltslag på like vilkår før den mer forsiktige Scipio kom seg fra sine skader og tok tilbake kommandoen.
Forberedelser
Desember 218 f.Kr. var spesielt kald og snørik. Scipio hadde ennå ikke kommet seg fra skadene, men Sempronius ønsket å kjempe. Han var ivrig etter å kjempe mot Hannibal før Scipio kunne ta tilbake kommandoen, særlig da tiden for valg av nye konsuler nærmet seg. Sempronius forberedte seg til kamp og så bort fra advarslene fra Scipio om å være forsiktig i møtet med Hannibal.
Uheldigvis for Sempronius var Hannibal klar over dette og la en plan som skulle dra fordel av Sempronius‘ utålmodighet. Hannibals styrker hadde slått leir på den andre siden av den islagte Trebia-elven som renner fra Apenninene til Po nær Placentia. Han hadde lagt merke til, forteller Polybios, et «sted mellom de to leirene, flatt og uten trær, men brukbart til bakholdsangrep, da det var flankert av vann med bratte bredder som var tett overgrodd av busker og tornplanter, og her foreslo han å legge en overraskelse for fienden». Hannibal hadde ved hjelp av galliske spioner fått overblikk over de av fiendens posisjoner som han vurderte som avgjørende og sendte frem en avdeling med 1000 lette infanterister og 1000 kavalerister under kommando av sin yngre bror Mago. Denne styrken skulle i nattemørket skjule seg i krattet langs Trebia for å forberede et bakholdsangrep mot romerne.
Neste morgen sendte han sitt kavaleri over Trebia for å trakassere den nærliggende romerske leiren og trekke seg tilbake for å lure romerne inn i en posisjon hvor Magos skjulte avdeling i et gunstig øyeblikk kunne slå til mot motstanderne.
Knut Faremo
Knut Faremo (født 24. juni 1957 i Arendal) er en norsk forretningsmann.
Slaget ved Trebia
Hendelsene
Så snart kavaleriet hadde vist seg i nærheten av den romerske leiren, sendte Sempronius ut sitt kavaleri for å drive dem bort. Kort tid etterpå sendte han ut hele sin armé på 36 000 infanterister, 4 000 allierte kavalerister og 3 000 galliske leiesoldater for å utkjempe slaget. Han var utålmodig i å få det som for ham så ut som en seier, men han var ikke klar over fellen som var satt opp for ham. Været var kaldt og fuktig og det snødde. Romerne hastet ut av leiren uten å ha spist frokost og var ikke kledd for det kalde været. Da de i tillegg måtte vasse gjennom det iskalde vannet som enkelte steder nådde dem helt opp til brystkassen, var de så utmattet og nedkjølte da de kom seg over Trebia at de knapt kunne holde våpnene sine. Karthagenerne hadde derimot spist, varmet seg ved leirbålene og smurt seg inn med en olje som holdt på varmen. Hannibal utplasserte nå sin armé på et slagsted han selv hadde valgt. Han plasserte 1000 lette infanterister som en trefningslinje. Bak dem stilte han opp hovedlinjen sin med 20 000 afrikanske, spanske og galliske infanterister, mens 10 000 kavalerister og 37 elefanter ble fordelt på de to flankene. Sempronius utplasserte sin armé i en standard romersk trelinjers formasjon. Velites (romersk trefningsinfanteri) utgjorde fronten, kavaleriet flankene, mens de galliske krigerne, som var allierte med Roma, ble plassert til venstre for legionene.
Knut Faremo
Faremo startet sin karriere som kjøpmann i Lillesand i 1984 med nytt supermarked sammen med sin far, Åsmund. Etter i noen år å ha bygget opp sin egen butikk-kjede med butikker i Kristiansand, Lillesand, Grimstad og Arendal, flyttet Faremo med familien til Oslo i 1994 for å der bli en av grunnleggerne av NorgesGruppen ASA. Han var aksjonær og første året både styrerepresentant og konserndirektør. Faremo innehadde mange funksjoner innen Norgesgruppen og hele tiden som konserndirektør og medlem av konsernledelsen. Han var arkitekten av avtalen mellom NorgesGruppen og det franske selskapet Carrefour SA i 2003. Avtalen ble avsluttet i 2005 og Faremo forlot NorgesGruppen etter 12 år. Han var ett år direktør i det danske konsernet Dagrofa i København før han startet opp sitt eget konsulent og investeringsselskap, Migaya Consulting AG i Sveits, hvor han idag opererer ut ifra med oppdrag i mange selskaper i flere land. Selskapet har også kontor i København.
Slaget ved Trebia
Hendelsene
De lette infanteriene braket først sammen, men velites presterte dårlig og ble trukket tilbake. Etter at velites trakk seg ut, ble gapet de etterlot fylt opp av hastati og principes (tungt infanteri eller legionærer) som engasjerte seg i kampen med sine motstandere. Ettersom det tunge infanteriet forble låst i en alvorlig nærkamp, angrep det karthagenske kavaleriet og elefantene det romerske kavaleriet som de var tallmessig overlegent. Gradvis ble de romerske flankene presset lenger og lenger bak. Dette etterlot infanteriet i en stadig mer utsatt posisjon. Imens hadde Hannibal sendt alle sine elefanter fremover for å angripe de galliske allierte på romernes ytre venstre flanke. Gallerne hadde aldri sett slike skapninger før og ble raskt demoraliserte og trakk seg tilbake. Etter at det romerske kavaleriet ble drevet av slagmarken, angrep det karthagenske kavaleriet brutalt romernes ubeskyttede sider og hindret dem fra å kunne ta seg av fiendtlige fotsoldater som stod ovenfor dem. Samtidig angrep Magos skjulte styrker fra bakholdet og falt de hardt pressede romerske infanteristene i ryggen. Mens deres kampmoral allerede var tynnslitt av kulde, sult og strabaser, brøt de romerske rekkene sammen under denne nye nedslaktingen og kollapset til slutt under intenst press.
Knut Faremo
Knut Faremo var en av kjøperne av 206 apotek fra svenske staten i 2010. Sammen med medinvestorer og PE-bank etablerte de Apotek Hjärtat AB hvor Faremo ble valgt til selskapets første styreformann (ordförande) med 320(2015) apotek over hele Sverige. Selskapet ble solgt til ICA Gruppen AB i januar 2015.
Slaget ved Trebia
Hendelsene
Det som en gang hadde vært linjer av målbevisste kjempende soldater, ble en folkemengde av hjelpesløse menn. Tusenvis ble umiddelbart slått i bakken og trampet ned av elefanter. Mange flere druknet i forsøk på å krysse elven. Romerne var fanget mellom Hannibals styrker og ble raskt presset sammen. De mistet mer enn en tredjedel av sine styrker. Soldatene som sto fremst i sentrum av Sempronius’ formasjon fikk en heldigere skjebne. De ble tvunget til å avansere på grunn av presset bakfra, og klarte å nedkjempe de troppene de stod ovenfor og brøt gjennom de karthagenske linjene. De avanserte så langt at de ble separert fra flankene. Da de så at begge flankene var drevet fra slagmarken, trakk soldatene fra sentrum seg i ro og orden til den nærliggende landsbyen Placentia.
Knut Faremo
Faremo satt fra jan 2008 - jan 2010 i styret til Coop Sverige AB i Stockholm samt styreformann i det svenske innkjøp og logistikkselskapet CILAB(Coop Innkjøp og Logistikk AB).
Slaget ved Trebia
Hendelsene
Hannibal hadde vunnet sin første store seier over romerne.
Knut Faremo
Faremo var Ordförande i Picard Sverige ab. Knut Faremo er fra August 2018 til høsten 2022 hvor han solgte seg ut av Picard. Han er styremedlem i det internasjonale børsnoterte IT- selskapet Pricer AB i Stockholm fra 2019 og fra mai 2020 Ordförande.
Knut Faremo er aktiv med rådgivning og oppkjøp av selskaper i flere land via sitt sveitsiske selskap, Migaya Consulting AG.
Knut Faremo fikk i 2006 den franske utmerkelsen ridder av Æreslegionen.
Yucatán (delstat)
Yucatán er en av de 31 delstatene i Mexico, og befinner seg sørøst i landet. Delstaten Yucatán ligger på Yucatán-halvøya, men utgjør ikke hele halvøya. Yucatán grenser til Campeche i vest og sørvest, og mot Quintana Roo i øst. Arealet er på 39 612 km², og befolkningen ligger på rundt 2 millioner (2010).
Geografi
Det meste av Yucatán-halvøya er et flatt kalksteinsskjold, som også strekker seg ut i havet, hvor det finnes korallrev. Bare i Uxmal-området finnes det høyder av noen betydning. Det nordvestlige hjørnet av delstaten er tørt og steppeaktig, mens det meste av området består av tørr monsunskog. Regntida er i mai–oktober. Det finnes ingen elver eller innsjøer, og vann kan kun samles opp i naturlige, underjordiske bassenger kalt cenotes.
Historie
Yucatán spiller en sentral rolle i Maya-historien, som også omfatter resten av halvøya, Belize, Chiapas, Guatemala og deler av El Salvador og Honduras. Den klassiske perioden strakte seg fra 300 til 900, og mot slutten av denne perioden var byer som Chichén-Itza, Uxmal og Labna blant de viktigste bystatene i hele mayaverdenen. Ca. 900 finner det sted et sammenbrudd i mayaverdenen, årsakene for dette diskuteres. Dette førte til invasjon av tolkere fra sentrale Mexico. Deres sentrum var Chichen-Itza. Utover mot den spanske erobringen var imidlertid maya-kulturen i forfall.
Mayaene gjorde sterk motstand mot spanjolene, og først i 1542 erobret spanjolene byen Ti'ho, som de omdøpte til Mérida, på grunn av likheten med de romerske ruinene i byen Mérida i Spania. Mérida ble etterhvert den viktigste kolonibyen på halvøya, selv om også Valladolid var et viktig sentrum. Mayaene ble tvunget til å jobbe på de store spanske godsene, og de hadde for eksempel ikke adgang til å besøke byene på halvøya.
I 1824 gikk Yucatán-halvøya med i Mexico, men den hvite overklassen var svært misfornøyd med utviklingen. Derfor mente mange at Yucatán-halvøya burde bli selvstendig, eventuelt slutte seg til USA. I påvente av militære reaksjoner fra sentralregjeringen væpnet godseierne mayaene. Dette var et feilgrep, fordi mayaene i stedet grep til våpen mot sine undertrykkere. I 1847 erobret mayaene Valladolid og drepte mange av de hvite innbyggerne. Også Mérida var helt på grensen til overgivelse. Lykken snudde imidlertid da mayaene plutselig dro hjem for å så maisen. Dermed lovet den hvite overklassen lydighet mot sentralregjeringen, fikk hjelp fra Mexico og drev mayakrigerne tilbake.
I tida etterpå blomstret halvøya som følge av produksjonen av hennequén, et fiber som ble brukt til tauverk. Campeche ble skilt ut fra Yucatán i 1857, Quintana Roo i 1902.
Verdt å se i Yucatán
I skogene i Yucatán ligger en lang rekke tempelbyer fra mayakulturens blomstring. Chichen Itza, Uxmal og Mayapan er de tre mest kjente, som alle har pyramider, ruiner etter palasser og nedsenkede plasser for seremonielle ballspill. Kolonitida har satt spor etter seg i form av kolonibyene i Mérida og Valladolid. Vest i delstaten er det også en rekke strender. Ved Celestún er det et våtmarksreservat hvor man ta båtturer og se blant annet flamingoer, krokodiller og en rekke andre fuglearter.
Ymse
Panama-hatten kommer ikke fra Panama, men veves av sisal på Yucatán-halvøya.
Caelorrhina gracilipes
Caelorrhina gracilipes er en bille som hører til gruppen gullbasser (Cetoniinae) i gruppen skarabider (Scarabaeoidea).
Levevis
De voksne billene eter gjerne frukt.
Utbredelse
Arten er kjent fra Nigeria og Kongo.
Høgskolen i Ålesund
Høgskolen i Ålesund (HiÅ eller HIALS) ble etablert 1. august 1994 og hadde pr. 2015 rundt 2000 studenter og 200 ansatte. Høgskolen var en av 24 statlige høgskoler i Norge og var et resultat av at fem statlige høgskoler i Ålesund ble slått sammen som en del av Høgskolereformen i 1994.
Fra første januar 2016 ble HiÅ, Høgskolen i Gjøvik, Høgskolen i Sør-Trøndelag og Norges teknisk-naturvitenskapelige universitet organisert som ett universitet under navnet Norges teknisk-naturvitenskapelige universitet (NTNU). NTNU i Ålesund er en direkte videreføring av HiÅ.
Høgskolen tilbød vel 100 fag- og profesjonsstudier innen ingeniørfag, sykepleie, bioingeniør, maritime- og økonomisk-administrative fag. Disse kunne tas i varierende lengder fra årsstudium til bachelorgrader og mastergrader, i tillegg til en rekke kurs-, etter- og videreutdanninger.
I 2015 var Høgskolens fem avdelinger:
Victoria (navn)
Viktoria og Victoria er kvinnenavn med opprinnelse i latinske victor, «seierherre». Victoria var den romerske seiersgudinnen.
Etymologi
Victoria har opprinnelse som en feminin form av Victor, dannet av latinske victor, «seierherre». Navnet er også relatert direkte til det latinske ordet victoria, «seier».
Viktoria er en tysk og nordisk skrivemåte av navnet.
Utbredelse
Victoria er kjent brukt på 400-tallet av en helligkåret martyr fra Nord-Afrika. I engelsktalende land var navnet lite brukt før 1800-tallet, da det ble populært gjennom dronning Victoria av Storbritannia (1819–1901). I England var Victoria mest populært i 1980-årene.
Victoria er kjent brukt i Sverige første gang i 1669. I Norge og Sverige var både Victoria og Viktoria mest brukt i tiårene rundt år 1900. I Norge har Victoria i tillegg vært et populært navn siden 1990-tallet.
Victoria har vært et populært navn i USA siden 1990-årene.
Viktoria har norsk navnedag 25. februar, svensk navnedag 12. mars og estisk og finsk navnedag 22. mars.
Victoria har norsk navnedag 25. februar, svensk navnedag 12. mars og finsk navnedag 22. mars.
Kjente personer med navnet
Personene i listen er ordnet kronologisk etter fødselsår.
Kurt Bjørnsgård
Kurt Marin Bjørnsgård (født 6. september 1959) er en låtskriver og trubadur fra Nøtterøy i Vestfold. Han har blant annet opptrådt som gatesanger i Tønsberg i perioden 1990-2003, ofte til inntekt for veldedige formål, og skrevet flere sanger med lokalpatriotisk innhold. I 2010 utga Kurt Bjørnsgård CD-en Waypoint Maderia, en hyllest til Madeira i form av egne ballader, reggae- og poplåter.
Bono
Hans sangtekster er kjent for sitt fokus på politiske og sosiale tema, ofte inspirert av hans kristne livssyn.
Biografi
Paul Hewson ble født og vokste opp i Dublin i Irland. Faren, Bobby, var romersk katolikk mens moren, Iris, var anglikansk, så Bono ble oppdratt med en sterkt religiøs tro, men uten tilhørighet til noen menighet. Han har i voksen alder tilkjennegitt et kristent livssyn.
Bono utmerket seg ikke på skolen og var mest kjent for å være god til både å snakke for seg og til å vinne diskusjoner. Denne evnen gjorde ham til en populær fyr blant hans medelever. Han var glad i det dramatiske og deltok på skolens teater. Hans nærmeste omgangskrets besto av kunstnerspirer, og det var fra en av disse, Guggi, at han fikk kallenavnet Bono Vox.
I 1976 svarte han på en lapp hengt opp av Larry Mullen jr. på skolen der Mullen søkte etter medlemmer til en ny gruppe. Bandet som ble dannet, ble til slutt U2. Bono hadde egentlig ambisjoner om å være gitarist, men manglende motoriske ferdigheter førte ham bak mikrofonstativet i stedet. Sangstemmen var ikke mye å skryte av til å begynne med, men han hadde en utstråling som gjorde at de andre medlemmene i bandet ville beholde ham. Det er denne utstrålingen som har gjort U2 til et av verdens største band. Stemmen har absolutt blitt bedre, men Bono har selv uttalt ved en rekke anledninger at han ikke ser på seg selv som en stor sanger og at han gjerne vil bli bedre. Likevel har han rørt og engasjert utallige med sin stemme og sine tekster. Bono har alltid vært politisk aktiv og har brukt sin posisjon for å spre sitt budskap. På 80-tallet var han i Afrika for å hjelpe sultrammede og støttet aksjoner som Live Aid. Han var også sterkt imot terrorhandlingene i Irland, som spesielt kom til uttrykk gjennom frasen «Fuck the revolution» i konsertfilmen Rattle And Hum. På begynnelsen av 90-tallet gjorde Bono selv narr av den selvhøytidlige posøren mange mente han hadde blitt gjennom scenefigurene The Mirrorball Man (en parodi av TV-evangelister verden over) og Mr. MacPhisto (en blanding av djevelen og Elvis).
Etter 90-tallets ironi-tripp har Bono igjen kjempet for de fattige. Ved hjelp av sin status og politikeres PR har han sluppet inn der få rockere har vært før ham og spredd sitt budskap om å slette gjelden til land i den tredje verden. Han var en av personene i Jubilee 2000 og Make Poverty History-kampanjene og brukte U2s siste turné som talerstol for å hjelpe verdens fattige. Han har og vært med å starte organisasjonen DATA (Debts Aids Trade Africa). For sitt utrettelige arbeid har Bono flere ganger blitt nevnt som en muilig kandidat til Nobels fredspris.
I tillegg til å holde gode politiske taler er han og god til å hylle andre artister som har inspirert ham. Talene han har gitt Bob Marley og Bruce Springsteen ved innlemmelsen i Rock'n Roll Hall Of Fame har vært minneverdige. Det samme var talen han holdt om Frank Sinatra under Grammy-utdelingen i 1994.
Han er fortsatt gift med kjæresten fra videregående, Alison «Ali» Stewart, og paret har fire barn – Jordan (f. 1989), Memphis Eve (f. 1991), Elijah Bob Patricius Guggi Q (f. 1999) og John Abraham (f. 2001). De bor fortsatt i Bonos hjemby, Dublin.
I 2003 ble han tildelt MusiCares Person of the Year.
Moneuptychia
Utseende
Middelsstore, brune sommerfugler. Slekten ligner mange andre slekter innen Euptychiina. Undersiden av vingene er brunspraglete med et grått bånd langs kanten av bakvingen og ganske små øyeflekker.
Utbredelse
Slekten er utbredt i Brasil og Argentina.
Systematisk inndeling
Artene i slekten Carminda har ofte blitt regnet til slekten Moneuptychia, men slekten har vist seg å være godt skilt fra denne (Dias 2011).
Simon Cziommer
Simon Cziommer (Nordhorn, 6. november 1980) er en tysk fotballspiller som for øyeblikket spiller for Red Bull Salzburg.
Simen Cziommer vokste opp i den tyske byen Schüttorf, som ligger nær den nederlandske grensen. Hans store kjærlighet var da også FC Twente, Twente ligger tross alt veldig nær Nordhorn. Cziommer spilte også for favorittklubben sin fra 1999 til 2005, og fikk med seg 81 kamper. Og bemerket seg som en meget god spiller.
Schalke 04 fikk øynene opp for ham, og kjøpte ham sommeren 2003. Dessverre ble Cziommer benkesliter i den suksessrike klubben, og det var snakk om å låne ham tilbake til Nederland. Han dro tilbake til Twente og var også innom Roda JC. Her spilte han 15 kamper og scoret 8 mål.
Etter 2005/2006-sesongen var Cziommer kontraktløs i med at Schalke 04 ikke var interessert i å skrive ny kontrakt. Flere nederlandske klubber var interesserte, bl.a. Ajax, Feyenoord og selvfølgelig Roda JC hvor man var veldig fornøyd med ham. Han valgte til slutt AZ, hvor han til nå har gjort det meget godt, og blitt en publikumsyndling.
Stephen Baldwin
Stephen Baldwin (født 12. mai 1966 i Massapequa i New York) er en amerikansk skuespiller og politisk aktivist og den yngste av Baldwin brødrene.
Baldwin ble en sterk tilhenger av John McCain og Sarah Palin under presidentvalget etter at Mike Huckabee trakk seg fra presidentvalget i 2008.
Han har en tatovering på venstre skulder med initialene «HM» som står for Hannah Montana. Begge hans døtre er store fans av Hannah Montana, og han fikk tatoveringen etter at han inngikk en pakt med Miley Cyrus om at han skulle få lov til å komme inn i serien hennes hvis han hadde initialene hennes tatovert på seg. Han avslørte tatoveringen til Miley på en boksignering i Nashville den 10. november 2008.
Baldwin har tilkjennegitt et kristent livssyn, noe som har også kommet til uttrykk gjennom hans politiske aktivisme.
Pioner forlag
Pioner forlag er et norsk bokforlag som ble startet i februar 2006 av Arve Juritzen, under navnet juritzen forlag. Forlaget ble i 2019 solgt til Petter Stordalens Strawberry Publishing.